
SVETI KRIZNI PUT 


Pobožni su kršćani uviek štovali ona 
sveta mjesta, kojima je Spasitelj prolazio 
na svom posljednjem i uzvišenom putu na 
Golgotu. Pobožnost Križnog Puta prvi su 
počeli vršiti kršćani jeruzalemske obćine 
pohađajući mjesta muke i smrti Božan- 
skog našeg odkupitelja. Papa Lav X. spo- 
minje, da je već BI. Djevica Marija posje- 
ćivala često ta sveta mjesta, te je tako 
ona prva obavljala pobožnost Križnog 
Puta. Kada su pak kršćani iz drugih ze- 
malja čuli, kako braća u Jeruzalemu štu- 
, ju sveta mjesta, stali su i oni polaziti 
onamo, da u skrušenoj poklonstvenoj 
I molitvi prođu jeruzalemskim ulicama i 
onim kamenitim putem na Golgotu, kuda 
je prošao Spasitelj noseći križ, da na nje- 
mu umre za spasenje roda ljudskoga. Sv. 
i Jeronim pripovieda, kako su u njegovo 
vrieme mnogi pobožni kršćani dolazili u 

Jeruzalem. Iz tih prvih hodočašća u Sve- 
tu Zemlju razvila se sadašnja pobožnost 
Križnog Puta. Vraćajući se iz Svete Ze- 
mlje željeli su pobožni hodočastnici, da i 
kod kuće imaju barem u slikama neke đo- 
gođaje iz muke Isusove. Koliko se zna. 
tek od god. 1187 poredani su prema 
Evanđelju i predaji glavni prizori Spasi- 
teljeve muke i smrti u stajališta. Spomi- 
nje se dominikanac Alverije, koji je, vra- 
tivši se iz Jeruzalema, naslikao put na 
Golgotu u više slika. Pred takvim su on- 
da slikama vjernici molili i razmatrali o 
muci Isusovoj. U početku nije bilo točno 
14 postaja, kako je to danas, već si je 
svaki sam mogao po volji razdieliti križni 
put na više ili manje postaja. U 13 stolje- 
ću su častni otci franjevci — koji su od 
tada do danas čuvari svetih mjesta — 
razđielili križni put na 14 postaja. U ta- 
kvom su obliku pobožnost Križnoga Puta 
razširili oni po cielom kršćanskom svietu. 
Crkva je dopustila, da se po crkvama u 
slikama ili kipovima podigne 14 postaja 
Križnog Puta, ili da se na javnim mjesth 
ma sagrade »kalvarije« s takvim stajali- 
štima, koja moraju po za to ovlaštenom 


svećeniku biti blagoslovena. Vjernici su 
vrlo zavoljeli ovu pobožnost i danas se 
nađe riedko koja crkva, gdje ne bi bilo 
postaja Križnog Puta. 

Svrha je pobožnosti sv. Križnog Puta, 
da se zaustavimo razkajane duše pred li- 
kom Razpetoga i da spoznamo duboko 
uronjeni u potresnu tajnu Patnje Sina 
Božjega, kako nas je On bezkrajno ljubio. 
»Nitko nema veće ljubavi od ove, da tko 
svoj život položi za svoje prijatelje« (Iy. 
15,13). I pobožnost sv. Križnog Puta nije 
ništa drugo nego duboko, ozbiljno proživ- 
ljeno razmatranje o toj Božjoj Ljubavi. 
Preslabe su obične ljudske rieči, da izkažu 
sve ono božansko Dobročinstvo, kojim 
nas je obdario naš Spasitelj odkupivši nas 
svojom smrću na križu. U čemu se sasto- 
ji to božansko Dobročinstvo najdivnije 
nam govori sam Duh Sveti na usta pro- 
roka Izaije, kad kaže: »On je uzeo naše 
slabosti i sam nosio naše boli (t. j. kaznu, 
koju smo zaslužili za naše griehe) , i držali 
smo, da je gubav, kažnjen od Boga i po- 
nižen. On je ranjen radi naših bezzakonja, 
satrven radi naših zločinstva. On je ra- 
njen radi mira našega (da zadobijemo iz- 

mirenje i zajednicu s Otcem), a mi smo 
ozdravili po njegovoj modrici. Svi smo mi 
zalutali kao ovce, svaki je zašao svojim 
putem, a Gospodin je na njega svalio sva 
naša bezzakonja« Iz. 53,4. On je r azš irio 
božanske svoje ruke na đrvetu križa, da 
nas sve k sebi privuče. Da nam ublaži bo- 
li naših upaljenih rana, dopustio je, da 
kopljem otvore Njegovo Srdce, da se iz- 
puni ono kada je »u posljednji veliki dan 
blagdana Isus stajao i vikao: Tko je *e- 
dan, neka dođe k meni i pije!« Iv. 7,37. 
Dok smo mi u nesmirenoj pomami lutali po 
krivim stazama, On je došao i kao dobri 
pastir iznio nas na svojim ramenima iz 
tame na svietlo. »A mi smo ozdravili po 
njegovoj modrici!« Radi naših grieha 
»prezren bi posljednji među ljudima, čo- 
vjek boli!« Pa zar onda da ne poslušamo 
Njegov vapaj, kojeg je već unapried ob- 
javio Jeremija: »O, svi vi što idete pu- 
tem, svmite okom i vidite, ima li boli ko 
moja!« (Plač Jer. 1,12). 

Stoga, kršćanska dušo, prigrli sv. po- 
božnost Kriznoga Puta. Razmatrajući 
muku Isusovu, crpsti ćeš za svoju dušu 
neizcrpivo bogatstvo vječne Istine i bo- 


žanske Mudrosti. Obavljajući često i skru- 
šeno pobožnost Križnog Puta, naučit ćeš, 
kako treba živjeti, da ostanemo trajno 
djecom Božjom i baštinicima Kraljevstva 
Radosti. A ta mudrost jest jedina i ne- 
pobitno izpravna životna mudrost. Svaka 
postaja za sebe je jedan uzvišeni prizor 
iz božanske drame Križnoga Puta. Tu se 
odigrava u duhu ovoga svieta ono neshva- 
tljivo zbivanje, koje je neizrecivo veličan- 
stveno, jer je nebesko: Ljubav pobjeđuje 
mržnju, Praštan je gasi požar osvete, 
pođpuno i nesebično žrtvovanje samog 
sebe ruši bezstiđnu sebičnost, Život svla- 
dava smrt! On, Bog i Čovjek, umro je, da 
mi živimo vječno u Otčevom opraštanju. 
Pa zar da nas onda ta spoznaja ne obuzi- 
ma sve to snažnije, što više tonemo u nje- 
ne neiztražive dubine! Veličanstveni mi- 
sterij Odkupl jenja napunja nas straho- 
počitanjem i mi moramo pasti na kolje- 
na; razpaljuje u nama ljubav, i mi se ne- 
ćemo obazirati na plitko podrugivanje 
onih koji nikada nisu doživjeli uzvišenih 
radosti ili su ih prezreli; budi u nama za- 
hvalnost, mi ćemo nužđno urediti svoj 
život tako, da i naš bližnji osjeti, da s 

nama živi u čitavom našem biću Odkupi- 
teljeva Rieč! Sve to izlazi iz toga, što je 
naša narav preporođena Milošću građena 
tako, đa ne možemo sviestno vrieđati 
onoga koga ljubimo i kome moramo biti 
nadasve zahvalni radi njegove Ljubavi i 
radi njegovog Dobročinstva. 

Osim toga, vršeći pobožnost sv. Križ- 
nog Puta naučit ćemo se snositi naše pat- 
nje, u produhovljenom shvaćanju. Naši su 
dani puni trpljenja, poteškoća i tolikih 
mučnih izkušenja, pa da se ne spotakne- 
mo o njih, moramo im naći istinsko tuma- 
čenje, ^a to je jedino Križ Kristov. Tada 
ćemo životno trpljenje primiti predano iz 
ruke Otčeve bilo kao pokoru, bilo kao 
kušnju. 

Pobožnost sv. Križnog Puta neprestano 
će nas poticati, da činimo ono što je naj- 
glavnije. t. j. da u svemu nasljedujemo 
»Krista Razpetoga: Židovima sablazan, a 
poganima ludost, onima pak, koji su po- 
zvani, i Židovima i Grcima, Krista, Božju 
silu i Božju mudrost« I. Kor. 1,23 — 25. 


OPROŠTENJA 

za pobožnost svetoga Križnoga Puta 
i uvjeti pod kojima se ta oproštenja 
mogu dobiti 

Po papinskim pismima i ustanovama 
svi oni, koji u pravoj namisli i s pravim 
srdcem obave pobožnost sv. Križnog Pu- 
ta, dobivaju sva oproštenja, što su po- 
dieljena vjernicima, koji osobno pohađa- 
ju sveta mjesta u Jeruzalemu. Sva se ta 
oproštenja mogu namieniti pokojnicima. 
Svatko, tko obavi pobožnost Križnog 
Puta pred zakonito postavljenim posta- 
jama, dobiva obilna oproštenja, i to po 
odluci Sv. Otca Pape Pija XI. od 17. kolo- 
voza 1931. ovako: 

1. Podpuno oprošten je svaki put, kad 
obavi pobožnosti. 

2. Drugo podpuno oproštenje dobiva 
svaki onaj, koji povrh toga isti dan pri- 
mi sv. Pričest. 

3. Pođpuno oproštenje dobiva svaki 
onaj, koji primi sv. Pričest u vremenu od 
mjesec dana, nakon što je deset puta oba- 
vio pobožnost Križnog Puta. 

4. Oproštenje od deset godina dobiva se 
za svaku pojedinu postaju Križnog Puta, 
ako tko s bilo kojeg opravdanog razloga 
ne obavi čitavu pobožnost. 

Kao što svako oproštenje, tako se i 
oproštenje za pobožnost Sv. Križnoga 
Puta dobivaju samo uz neke uvjete. Evo 
tih uvjeta: 

Za postignuće podpunog oproštenja 
potrebno je da čovjek bude u milosti po- 
svećujućoj, t. j. bez težkoga grieha. Po- 
božnost Križnoga Puta treba obavljati 
skrušenim srdceiri, probuđujući kajanje 
za svoje griehe. 

Zatim treba, da imamo ove dvije dobre 
nakane: da želimo postati dionici opro- 
štenja, što ih je sveta mati Crkva za iz- 
vršivanje ove pobožnosti podielila, i da 
smo spremni izpuniti sve drugo što traži. j 

Kod pohađanja pojedinih postaja treba 
promatrati muku Isusovu. Za vjernike, * 
koji ne mogu mnogo promatrati, dovoljno 
je, da pobožno misle na muku Isusovu, a 


osim toga im se preporuČa, da pred sva- 
kom postajom izmole po Otčenas i Zdravu 
Mariju, premda pravo uzevši to nije duž- 
nost. Treba zatim da pohodimo svih če- 
trnaest postaja ne izpustivši ni jedne i da 
toga ne prekidamo, osim ako je potrebno, 
da slušamo svetu misu, da se izpovjeđimo 
ili pričestimo. 

Sva naznačena oproštenja mogu dobiti 
uz spomenute uvjete oni, koji vrše Križ- 
ni Put ili sami pojedinačno ili u zajednici 
s drugima. Ako veća množina vjernika u 
punoj crkvi obavlja pobožnost Križnoga 
Puta, ne zahtieva se, da idemo od jedne 
postaje k drugoj, nego se u tom slučaju 
preporuča, da ustanemo i opet kleknemo, 
ili da se barem okrenemo prema postaji, 
pred kojom se moli. Onaj koji predmoli, 
ide od postaje do postaje. 

Da se dobiju oprošte:: ; i, potrebito je 
napokon, da četrnaest postajnih križića, 
koji moraju biti drveni, upravo za to od- 
ređeni svećenik blagoslovi., Slike kod po- 
jedinih postaja nisu nužđne, te imaju sa- 
mo tu svrhu, da se njima življe prikaže 
muka i smrt našega Gospodina. 

Bolestnici, putnici na moru i zatvore- 
nici dobivaju oproštenja pod 1, 2, 3, ako 
držeći u ruci razpelo, što ga u tu svrhu 
blagoslivljaju Franjevci, skrušenim srd- 
cem i pobožno izmole 20 Otčenaša, Zdra- 
vo Marija i Slava Otcu, t. j. po jedan u 
ime svake postaje Križnoga Puta, pet u 
čast sv. Pet Rana Isusovih i jedan na na- 
kanu Sv. Otca Pape. Ako iz opravdanog 
razloga ne mogu izmoliti sve za podpuno 
oproštenje propisane Otčenaše, Zdravo 
Marije i Slava Otcu, mogu dobiti djelo- 
mično oproštenje od 10 godina za svaki 
Otčenaš, Zdravo Mariju i Slava Otcu, 
koji izmole. 

Težki bolestnici, kojima je vrlo nepri- 
lično, da bi mogli izvršiti pobožnost Križ- 
noga Puta na redoviti ili gore spomenuti 
način (t. j. molenjem 20 Otč., Zdr. M., SI. 
O.) mogu dobiti ista oproštenja pod 1, 2, 
3, ako pobožno i skrušenim srdcem po- 
ljube ili samo pogledaju u tu svrhu bla- 
gosloveno Razpelo i ako mogu, neka izu- 
ste koju strelovitu molitvicu na spomen 
Muke i Smrti Gospodina Našega Isusa 
Krista. 

POBOŽNOST 

SVETOGA KRIŽNOGA PUTA* 

PRIPRAVNA MOLITVA 

Klečeći pred velikim oltarom 

U ime Otca i Sina i Duha Svetoga. 
Amen. 

Premilostivi Bože Isuse Kriste! Evo 
duša moja sa raztuženom Majkom tvojom 
Marijom ide za tobom i prati te na teš- 
kom putu tvoje pregorke muke. Okriepi 
me svojom milošću, da mogu strpljivo 
nositi svoj križ, što sam ga griesima svo- 
jim zaslužio. Daj mi jakost, da ne klonem 
i ne iznemognem na tom putu. Daj, da mi 
svaka postaja bude korak u nebo. Amen. 

Idući k prvom stajalištu pjeva se ili se 
govori: 

Stala plačuć tužna Mati 
Gledala je, kako pati 
Sin joj na križ uzdignut. 


Nebeski Otče moj! Ljubim te nada sve, jer si 
ti najveće dobro i neizmjerno milosrdan. Koliko 
znam i mogu, kajem se za sve svoje griehe. 
Najviše me boli, što sam ikada uvrledio neiz- 
mjernu dobrotu tvoju, čvrsto odlučujem, da ću 
se ubuduće čuvati svakoga grieha i griešne pri- 
gode. Sve, što u ovoj svetoj pobožnosti činim, 
molim i promatram, prikazujem tebi na slavu i 
žrtvujem na onu nakanu, koju je Spasitelj moj 
imao na ovom putu. Po njegovim zaslugama, 
molim te, udieli mi, da se pravo pokajem radi 
svojih grieha, da pravo ćutim muku njegovu, i 
da budem dionik oproštenja što se daju za ovu 
svetu pobožnost. Ova oproštenja ujedno prika- 
zujem kao zadovoljštinu za one žive i mrtve za 
koje sam dužan to činiti po pravdi, od običaja 
ili iz ljubavi, čvrsto se ufam da će neizmjerno 
milosrđe tvoje uslišati moju molbu. Amen. 


* Opazka: Budući da su za javno vršenje po- 
božnosti sv. Križnog puta propisane molitve, ka- 
) ko su štampane u molitveniku »Kruh Nebeski« 

zato ih stavljamo na prvo mjesto. Ali budući da 
je i križni put po sv. Leonardu dosta razširen i 
omilio, osobito za privatnu uporabu, nismo ga 
izpustili, nego ga iza svake postaje dodajemo 
, sitnijim slovima. 

PRVA POSTAJA 
Isusa osuđuju na smrt 

Klanjamo ti se, Kriste i blagosivamo te. 
Jer si po svojem svetom križu odkupio 
sviet. 

Gledaj nedužnoga Isusa gdje stoji pred 
sudcem! Slušaj, kako ga krivo potvaraju i 



tuže, a on ni ne otvara svojih usta! Raz- 
draženi narod, koji ga je prije nekoliko 
dana slavio kao kralja, mahnito viče: 
»Propni ga, propni!« Osudiše ga; a on 
prima drage volje osudu, samo da nas 
oslobodi od osude vječnog prokletstva. 


Pomolimo se. Gospodine Isuse! 
Na tu nepravednu osudu pristao sam i ja 
po griehu. Ah, i ja sam te zlim življenjem 
svojim osudio. Oprosti mi! Daj mi milost, 
da i ja krotko i strpljivo primam krivi 
sud, te da se riešim osude na vječne muke. 
Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se ! 

Dušom njenom razboljenom, 
Raztuženom, razžaljenom, 

Prolazio je mač je ljut. 

Razmotri divnu poniznost i poniženje Isusa, 
kako je nedužan, bez ikakva opravdanja, saslu- 
šao i primio osudu. — Tvoji su griesi oni lažni 
svjedoci, koji su prouzročili osudu; tvoje su 
psovke na Boga i na bližnjega tvoga sklonule 
nepravednog sudca da je tu osudu izrekao. — 
Obrati se dakle k tvomu ljubavi punome Bogu, 
te vapi više srdcem, nego li ustima: 

Isuse moj, klanjam se tvojoj božanskoj strp- 
ljivosti, kojom si primio nepravednu smrtnu 
osudu sa bezbožnog sudišta Pilatova i molim te, 
da po zaslugama ove svete kreposti izbrišeš pred 
svojim strašnim sudištem onu pravednu osudu 
vječne smrti, koju su griesi jezika moga već 
tako često zavrieđili, te mi budi milostiv na 
koncu života moga. Amen. 

DRUGA POSTAJA 
Isus prima na se križ 

Klanjamo ti se, Kriste i blagosivamo te. 
Jer si po svojem svetom križu ođkupio 
sviet. 

Gledaj težki križ, što ga navališe na 
Isusa njegovi neprijatelji. Ne nosi ga on 



za sebe, već za tebe i za čitav sviet. Griesi 
tvoji i griesi sviju ljudi tište sveta rame- 
na njegova, a ti još ne ćeš da se popraviš ! 
Skini sa sebe što prije težko breme svojih 
grieha u skrušenoj valjanoj izpoviedi. 


Pomolimo se. Preblagi Spasitelju, 
Isuse Kriste! Ti si dragovoljno primio na 
se križ, što ti ga prirediše griesi moji i 
griesi svega svieta. Daj mi milost, da oću- 
tim težko breme svojih grieha, i da ih 
skrušeno oplačem. Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se! 

O koliko ucviljena 
Bješe ona uzvišena 
Majka Sina jedinog! 

Promotri, kako predobri Odkupitelj pun čez- 
nuća uzima sveti križ, s kolikom li strpljivošću 
podnosi pogrde i udarce opake svjetine. — Ti 
pak u svemu nestrpljiv bježiš od križa i zabo- 
ravljaš, da se bez križa nemamo nebu nadati. — 
Okaj stoga svoju sljepoću, te se obrati k Spasi- 
telju svomu, koji je za tebe uzeo križ, i moli 
iizdišući: 

Ne dolikuje tebi, Isuse moj, već meni ovaj 
križ! Veličam neizmjernu ljubav, s kojom 
si iz milosrđa prama meni uzeo na svoja izra- 
njena leđa ovaj težki križ koji su ti pripravili 
griesi svieta. Molim te, udieli i meni jakost i 
milost, da križ svojih patnja, na putu svieta, 
trnjem obasutom, strpljivo nosim, te se nikad 
na tebe ne potužim i od tvoje se volje ne ođie- 
lim. Amen. 

TREĆA POSTAJA 

Isus pada prvi put pod križem 

Klanjamo ti se, Kriste i blagosivamo te. 
Jer si po svojem svetom križu odkupio 
sviet. 

Kako su težki griesi naši! Pod njihovim 
teretom pada onaj, koji sve drži svemoć- 




nom riečju svjom; a pada zato, da se mi 
podignemo iz zloća svojih. Gledaj, kako 
Isus strpljivo podnosi sve pogrde i nemile 
udarce! A ti se tužiš na svaku malenkost 
i nepromišljeno mrmljaš; ti, koji si i više 
toga zaslužio! 


Pomolimo se. Nedužni Isuse Kri- 
ste! Pod težinom grieha mojih padaš ti, 
da mene biednika podigneš. Okriepi me, 
dragi Isuse, da nikada više ne padnem u 
grieh. Daj mi milost, da me nikakvo zlo 
ne odieli od ljubavi tvoje. Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se! 

Bol bolova sve to ljući 
Blaga Mati gledajući 
Muke slavnog Čeda svog. 

Razmotri, kako je trpeći Odkupitelj, oslabljen 
mnogim gubitkom krvi, prvi put pao na zemlju. 
Gledaj kako ga nemilosrdno muče, ćuškajući ga 
i turajući a strpljivi Isus ne otvara usta svojih. 
— On trpi, On šuti, dok se ti na svaku i naj- 
manju bol odmah tužiš, glasno mrmljaš i ne- 
promišljeno grdiš. — Ostavi se već jednom ja- 
dne svoje nestrpljivosti i potajne oholosti, pa se 
moli izmučenomu svomu Ođkupitelju: 

O Isuse moj! U svoj poniznosti cjelivam ovo 
tlo, koje si ti bolno padnuvši pod težkim križem 
svojom krvi natopio. Po zaslugama bolnoga 
pada, što si ga ovdje pretrpio, molim te, ne daj, 
da izgubim tvoju ljubav i milost. Izgubim li je 
pako svojom krivnjom, to te molim, pođigni me 
odmah očinskim svojim milosrđem. Amen. 

ČETVRTA POSTAJA 

Isus susreta svoju svetu Majku 

Klanjamo ti se, Kriste i blagosivamo te. 
Jer si po svojem svetom križu odkupio 
sviet. 

Gledaj žalostnu Majku Isusovu, kako 
razplakana ide za Sinom svojim. Oh, ko- 



lika joj bol obuze srdee, kad ga vidje ona- 
ko nagrđena i izmučena. A tko joj pro- 
uzroči toliku bol? Mi i griesi naši. Hoćemo 
li i nadalje svojim griesima zadavati bol 
svetoj Majci Spasiteljevoj? Ne, nikada 
više ! 


Pomolimo se. Predragi Isuse ! Mo- 
lim te za onu tugu, što si je podnio, kada 
si sreo Majku svoju: podieli mi pravu po- 
božnost prema svetoj Majci svojoj. A ti, 
prežalostna Majko, pomozi mi, da se 
uviek spominjem muke Sina tvoga, i da 
po njoj dođem u nebo. Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se! 

Koji čovjek ne bi plako 
Majku Božju videć tako 
U tjeskobi tolikoj? 

Oj, kolika je bol probila srdee Isusovo, koli- 
kom li se grozom napunilo srdee Marijino, kad 
se ovdje sretoše! — Ti nezahvalna dušo — va- 
pije razcviljena Majka, — čim te je moj Isus 
uvrieđio. - — Čime te je uvriedila moja jadna 
majka? — tuži se tugom ganuti Isus. Oj. ostavi 
se grieha, koji nam zadaje tolike boli! — A ti? 
što odgovaraš ti? Sa skrušenim srdcem moli: 

Božanski Sine Marijin! Sveta Majko moga 
preljubeznoga Isusa! Ponižen griesima svojim 
moram priznati, da sam ja pripravio mač, koji 
je probo presveta srdea vaša. Pun stida i kaja- 
nja molim vas, oprostite mi! Nikad ne ću zabo- 
raviti na bolni vaš susret, ne zaboravite ni vi 
na me, nego u smrtni čas dođite milostivo usu- 
sret duši mojoj. Amen. 

PETA POSTAJA 

Simon Cirenac pomaže Isusu nositi križ 

Klanjamo ti se, Kriste i blagosivamo te. 
Jer si po svojem svetom križu odkupio 
sviet. 

Spasitelj je tako iznemogao, da već ne 
može nositi križa; ali tvrdo srdee ljudsko 



nema smilovanja. Isus je mnogoga bo- 
lestnika ozdravio, mnogomu mrtvacu po- 
vratio život; sada sam treba pomoći, ali 
mu nema nikoga u pomoć. Ne preosta 
dakle drugo neprijateljima njegovim, već 
da prisile Simona, te pomogne Isusu no- 
siti križ. O sretna li Simona! A kako ti 
nosiš križ? 


Pomolimo se. Premili moj Isuse! 
Prosvietli me milošću svojom, da spo- 
znam, kolika je vriednost tvojega križa; 
i daj mi milost, da križ, od tebe meni po- 
slani, zagrlim i nosim drage volje, dokle- 
god ti hoćeš. Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se! 

Tko protužit ne će s Čistom, 

Kada vidi, gdje za Kristom 
Razdire se srdee njoj? 

Promisli ovdje, da si ti kao Simon Cirenac, 
koji samo na oko i zlovoljno nosiš križ, jer si se 
odveć priliepio za prolazne zemaljske stvari. 
Podigni se već jednom i olakšaj Odkupitelju 
svomu težko njegovo breme time, što ćeš ne sa- 
mo dragovoljno i od srdea sve nevolje koje ti 
ruka Božja šalje, strpljivo primati, nego što ćeš 
biti pripravan za njih i zahvaliti Bogu svojemu. 
Moli dakle: 

Isuse moj! Stidim se, promatrajući opiranje 
Simona Cirenca, kad ti je morao pomoći nositi 
križ, i molim te radi zasluga neizmjerne ljurbavi 
tvoje ne daj, da se ikada ozlovoljim pod tere- 
tom svojih muka ili da očajam, nego daj, da u 
tom čast svoju tražim, što križem obterećen te- 
be sliedim. Amen. 

ŠESTA POSTAJA 

Veronika pruža Isusu rubac 

Klanjamo ti se, Kriste i blagosivamo te. 
Jer si po svojem svetom križu ođkupio 
sviet. 

Među silnom svjetinom, koja se nasla- 
đivala mukama Isusovim, našla se i jedna 



pobožna žena, te požali Isusa. Ona mu 
pruži rubac, da otare svoje krvavo lice. 
A za nagradu vraća joj Spasitelj sliku 
presvetog obraza svoga, utisnutu u rubac. 
Kako je liepo ogledalo dobila sveta Vero- 
nika! Ogledaj se u to ogledalo često! 


Pomolimo se. Predobri Isuse, koji 
si smrtnim znojem lica svoga meni spa- 
sio život: o daj povrati duši mojoj ljepotu 
koju je na krštenju primila ! Daj mi onako 
nježno srdce, kakvim ti je sveta Veronika 
pružila rubac, pa i meni utisni u srdce 
biljege muke svoje. Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se! 

Zarad grieha svoga puka 
Gleda njega usred muka 
I gdje bičem bijen bi. 

Promatraj u ovom rubcu presveto lice Spasi- 
telja svoga. Ljubi Odkupitelja svoga i s ljubav- 
lju utisni sebi u srdce sliku njegovu. O, kako bi 
bio sretan, kad bi noseći tu sliku u srdcu svo- 
jem živio i umro! Da budeš dakle dionikom to- 
like sreće, moli Gospodina svoga ovako: 

Isuse moj! Divim se velikodušnom sažaljava- 
nju Veronikinom, s kojim je bez straha stupila 
među tvoje neprijatelje pune mržnje, da ođtare 
krvlju i znojem obliveno lice tvoje. Molim te, 
da mi po zaslugama te liepe hrabrosti uđieliš 
jakost, da uzmognem svaki ljudski strah nad- 
vladati, te stazom tvojih zapoviedi odvažno stu- 
pati. Amen. 

SEDMA POSTAJA 

Isus pada drugi put pod križem 

Klanjamo ti se, Kriste i blagosivamo te. 
Jer si po svojem svetom križu odkupio 
sviet. 

Eto i opet pada Isus, da iz gliba grieha 
podigne tebe i sve ljude. Kako ga moraju 



boljeti rane na presvetom Tielu. Ali još 
više nego li rane, bole ga tvoji griesi, u. 
koje jednako padaš. Prigni već jednom 
oholu glavu svoju, budi od srdca ponizan 
i nauči se Bogu za ljubav i za pokoru svo- 
jih grieha strpljivo podnositi svaki križ! 


Pomolimo se. Ljubljeni Isuse! Ti 
opet padaš pod težkim bremenom križa. 
Molim te za boli, što si ih oćutio kod ovo- 
ga pada, uzdigni me iz grieha mojih, i ne 
daj da se ikada više u njih povratim. 
Amen. 

Otee naš — Zdravo Marijo — Slava 
Oteu. 

Smiluj nam se Gospodine! — Smiluj 
nam se! 

Gleda svoga milog Sina 
Ostavljenog sred gorčina, 

Gdje se s dušom podieli. 

Promatraj, kako ovdje na zemlji leži Spasitelj 
tvoj satrven od boli, kako ga neprijatelji noga- 
ma gaze, a svjetina mu se ruga i podsmieva. — 
Oholost tvoja prouzročila je taj pad. Ponositost 
tvoja bacila ga na zemlju. — Prigni već jednom 
svoju oholu glavu, okaj oholost svoju, te odluči, 
da ćeš u buduće biti ponizniji. Baci se do nogu 
izmučenom Spasitelju i moli: 

O preblagoslovljeni Spasitelju moj. Vidim te 
doduše, gdje iznemogao ležiš na zemlji, ali ti se 
ipak klanjam kao svemogućemu Bogu svojemu. 
Molim te, uništi oholost moju, izčupaj mi iz 
srdca svako grješno častohleplje, da upoznam 
kukavštinu svoju te svaki prezir primim s onom 
poniznošću, koja se tebi sviđa i da tako postig- 
nem sreću, da olakšam tvoj težki pad i da bu- 
dem uzvišen na vieke s tobom u raju. Amen. 

OSMA POSTAJA 

Isus tješi jeruzalemske žene 

Klanjamo ti se, Kriste i blagosivamo te. 
Jer si po svojem svetom križu odkupio 
sviet. 

Bogoljubne žene požališe Isusa, kad ga 
vidješe svega krvava i izranjena; i zato 



uzeše nad njim plakati. A Isus im reče: 
»Kćeri jeruzalemske! Ne oplakujte mene, 
nego oplakujte sebe i djecu svoju!« I tebi 
Isus veli isto, što je rekao ženama. »Ne 
oplakuj, sinko, mene, nego oplakuj sebe 
i griehe svoje!« A gdje su tvoje suze, da 
oplačeš griehe svoje? 


Pomolimo se. Premili Isuse, koji 
voliš, da oplakujem griehe svoje, nego li 
muke tvoje, daj mi milost, da skrušenim 
srđcem oplačem griehe i uvrede, što sam 
ti ih nanio, i da zavriedim veseliti se s to- 
bom u kraljevstvu nebeskom. Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se! 

Vrelo milja, sladka mati, 

Bol mi gorku osjećati 
Daj, da s tobom procvilim. 

Razmisli, da s dva razloga moraš jadikovati 
i to: poradi Isusa, koji zbog tebe toliko trpi, i 
poradi samoga sebe, nezahvalniče, koji se ne 
znaš drugčije veseliti, nego t vrieđajući njega. 
Kako možeš gledajući tolike boli biti još uviek 
tako bezćutan? Ne gubi ipak pouzdanja, kad 
vidiš Isusa, kako blago i ljubežljivo susreta 
uboge žene, pa moli sa skrušenim srdcem: 

Ljubezni moj Odkupitelju! Vidim da si se više 
obazirao na tugu i bol zaplakanih jeruzalem- 
skih žena, nego na bol i gorčinu svoga pogrd- 
noga puta pod križem, stoga te molim za milost, 
da od srdca ćutim bol radi muke tvoje, i za mi- 
lost, da se duboko žalim i skrušeno razkajem, 
pa da potom na času smrti moje uzmogneš i na 
me svrnuti svoje oči pune utjehe i milosrđa. 
Amen. 

DEVETA POSTAJA 
Isus pada treći put pod križem 

Klanjamo ti se, Kriste, i blagosivamo te. 
Jer si po svojem svetom križu odkupio 
sviet. 

Po treeiput pada Isus pod križem, ali 
ga ne prestaje nositi, dok ne dovrši djelo 



spasenja ljudskoga. Zašto ti ne ćeš da no- 
siš križ, koji te vodi u nebo? U križu je 
spasenje, u križu je zaštita i obrana, u 
križu je život. Zato prigrli križ da živiš u 
vieke. 

Pomolimo se. Premili Isuse, koji 
si od silne muke i po treći put pao pod kri- 
žem, ali se opet pridigao i prigrlio težki 


križ, da dovršiš za me žrtvu, daj mi ja- 
kost i uztrajnost, da sa strahom i trepe- 
tom mislim na spasenje duše svoje, i da 
me breme grieha ne obori u ponor vječni, 
odkle nema spasenja. Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se! 

Neka ljubav srdca moga 
Gori sveđ za Krista Boga 
Da mu u svem omilim. 

Kako li je bolan i sažaljenja vrieđan bio pad 
našega Spasitelja pod teretom križa; pa ipak 
s kolikom odvažnosti, s kolikom uztrpljivosti da- 
de se, da ga kao janje žrtveno Židovi i pogani 
puni ružne osvete natežu, tuku, gaze i po tvr- 
dom kamenju navlače! Gadna li grieha, koji na 
takav način zlostavi Sina Božjega! Dušo kr- 
šćanska! Zar ne zaslužuje tako poniženi tvoj 
Ođkupitelj dubokog smilovanja i sažaljenja? 
Deđer dakle, pomoli se Isusu: 

O Spasitelju moj! Znadem, da te nije slabost 
niti bol treći put na zemlju bacila, već gorka po- 
misao, da se uzalud moraš popeti na krvavi 
onaj brieg za sve one, koji se ne brinu, da se 
rieše svojih grieha, koji i opet stare griehe i 
opačine počinjaju, koji zločin na zločin gomilaju 
i time tvoje muke povećavaju. 

O, dobrostivi Isuse! Evo me pred tvojim no- 
gama skrušena srdca i čvrste odluke, da svoj 
život popravim, te uz milost tvoju do smrti tebi 
vjerno služim. Amen. 

DESETA POSTAJA 
Isusa svlače 

Klanjamo ti se, Kriste i blagosivamo te. 
Jer si po svojem svetom križu odkupio 
sviet. 

Gledaj, kako krvnici Isusovi i odielo s 
njega svukoše. Oh, strahote! Gol stoji 



Bog, koji sve odieva! Njegovo presveto 
i prečisto Tielo ruglu se izvrgava. Zbog 
naše taste gizde i puste taštine mora on 
podnositi toliku sramotu; mora biti bez 
odiela, da nas zaodjene odjećom nedužno- 
sti, koju smo izgubili sramotnim mislima, 
riečima i djelima. 


Po molimo se. Nedužni Isuse, koji 
si na Kalvariji bio sramotno svučen, daj 
mi milost, da i ja svučem sa sebe staru 
zlu ćud i zle požude. Daj, da sve, što je 
taštim ljudima sladko, meni bude gorko, 
a ti jedini da mi budeš prava slast i utje- 
ha. Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se! 

Rane drage, Majko sveta, 

Spasa za me razapeta, 

Tisni posred srdca mog. 

Promatraj, dušo, Isusa svoga, kako je izvana 
sav u krvi i u ranama, a iznutra ga muči gorka 
žuč. Gledaj ga, kako silom lišen odiela trpi radi 
nepristojnih tvojih misli, rieči, djela i radi ta- 
štine tvoje u odievanju, a radi neumjerenosti 
tvoje trpi gorčinu žuči. Zar možeš na ođkupi- 
telja svoga bez sažaljenja i kajanja pogledati? 
Moli na koljenima pred Isusom Kristom: 

Prerazcviljeni Isuse moj! Od svega se srdca 
žalostim nad porugom, koju si ti pretrpio, kada 
su te tako javno i na tako okrutan način ha- 
ljina lišili. Molim te udieli mi radi te boli i po- 
ruge milost, da se uzmognem taštine i pohlepe 
za užitkom, kao i ludorija ovoga svieta odreći 
i iz ljubavi prema tebi ruganje i preziranje rado 
podnositi, da tako jednom budem vriedan vječne 
radosti u nebu. Amen. 

JEDANAESTA POSTAJA 
Isusa pribijaju na križ 
Klanjamo ti se, Kriste i blagosivamo te. 
Jer si po svojem svetom križu odkupio 
sviet. 

Promisli, kako oštrim čavlima pribijaju 
na križ svete ruke Isusove, koje su toliko 



dobra učinile ljudima! Promisli, kako mu 
probijaju noge, koje su koracale jedino 
za spasenje ljudsko. Što si ti zaslužio, 
koji si rukama svojim tolike nepravde 
počinio; koji si često stupao po krivom i 
zabranjenom putu! Pravdi se Božjoj mora 
svakako podpuno zadovoljiti: bolje na 
ovom svietu, nego li na drugom. 


Pomolimo se. Klanjam ti se, Isu- 
se moj, i molim te za svetu muku tvoju: 
daj, da mi protrnu sva uda od svetoga 
straha; daj, da razapnem grješne požude 
tiela svoga, i da vazda budem tvoj. Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se! 

Neka dođu i na mene 
Patnje za me podnesene 
Sina tvojeg ranjenog. 

Promatraj strašne boli, koj je dobri Isus ću- 
tio, kad su čavlima nečovječno probijali meso i 
kosti, živce i žile na rukama i nogama. Ne mo- 
raš li gledajući takovu bol i muku upoznati ve- 
ličinu grieha svojih, kad Odkupitelj tvoj probije- 
nih ruku mora moliti nebeskoga Otca, da ga 
pomiri s tobom? Pokaži usrdnu sućut pravim i 
skrušenim kajanjem za griehe svoje, te moli s 
poniznim srdcem: 

O, predobri, za mene propeti Isuse! Probi j mi 
i napuni srdce svetim strahom i ljubavi prema 
tebi. Pa jer su griesi moji oni čavli, koji te tako 
kruto na križ prikovaše, probudi u meni pravo 
i skrušeno pokajanje i uđieli mi jakost, da ću- 
tila svoja trapljenjem tako ukrotim, da me ni- 
kada ne prevladaju na propast duši mojoj. 
Amen. 

DVANAESTA POSTAJA 

Isus umire na križu 

Klanjamo ti se, Kriste i blagosivamo te. 
Jer si po svojem svetom križu odkupio 
sviet. 

U groznim mukama visi Spasitelj na 
križu, a neprijatelji ga njegovi još ruže i 



grde. Ali on ih ne proklinje, već za njih 
moli: »Otče, oprosti im, jer ne znaju što 
čine!« Opraštaš li i ti neprijateljima svo- 
jim? Isus je umro, da mi živimo. Smrću 
svojom Isus je pobiedio smrt. 


Pomolimo se. Strpljivi Isuse, koji 
si na križu izdahnuo: molim te, pritegni 
me k sebi na sveti križ! Zaslužio sam ne- 
sretnu smrt, ali te molim za pregorku 
smrt tvoju, smiluj mi se, i daj, da jednoć 
s križem u ruci umrem u milosti tvoioi. 
Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se ! 

Daj mi s tobom suze livat, 

Razpetoga oplakivat, 

Dokle diso budem ja. 

Uzdigni oči svoje i gledaj preljubljenoga na 
križ razpetoga Isusa! Promatraj umiruće Bo- 
žansko lice, kako bliedi i gine. Slušaj, kako 
moli .za svoje krvnike, kako raj obećaje onomu, 
koji ga za nj moli, kako predaje Majku svoju 
skrbi vjernoga učenika Ivana, kako dušu svoju 
izručuje Otcu, glavu preklanja i umire. O pazi, 
da se od križa đrugčije ne udaljiš, nego razka- 
jan. Obujmi križ Isusov i reci: 

Slavni Spasitelju moj! Vidim te razpeta i mr- 
tva radi grieha mojih. Vidim, gdje nebo i ze- 
mlja strepi i stenje. O, napuni i moje srdce du- 
bokom sućuti, daruj duši mojoj nadu oproštenja 
i pomilovanja. Tebi za ljubav od srdca ću opro- 
stiti svim neprijateljima svojim; o daruj i meni 
jednoć utjehu i milost, da pomiren i sjedinjen s 
tobom, razpeti Spasitelju moj, sretno umrem. 
Amen. 


33 


39 


TRINAESTA POSTAJA 

Isusa skidaju s križa 

Klanjamo ti se, Kriste i blagosivamo te. 
Jer si po svojem svetom križu odkupio 
sviet. 

Promisli koliku je bol morala oeutjeti 
blažena Djevica Marija, kad joj mrtvo 



tielo predragoga Sina položiše u krilo! 
Grieh probode mačem prevelike žalosti 
majčino srdce njezino. Oplači griehe svoje 
i žali Majku, koja za te toliko trpi! Čuvaj 
se ponovnoga pada, da je i opet ljuto ne 
ucviliš. 


Pomolimo se. Raztužena Majko 
Isusova i Majko moja! Molim te za onu 
preljutu bol, što si je pretrpjela, kad si 
primila u krilo mrtvo tielo Božanskoga 
Sina; primi i moju dušu na samrti u svo- 
je materinsko krilo! Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se! 

U tvom družtvu uz križ stati, 

S tobom jade jadovati 
Želja mi je jedina. 

Koliki je mač boli probo srdce razcviljene 
Majke, kad je Božanskoga Sina svoga nagrđena 
i mrtva u naručje primila! Na pogled mnogih 
njegovih rana ponoviše se sve boli svetoga nje- 
zina srdca. Promisli dobro, da su naši griesi 
njena presvetoga Sina lišili života i time dubo- 
ko ranili materinsko srdce njezino, ali se i opo- 
meni, da je Marija po žrtvi svoga Sina postala 
utočištem grješnika. Vapi dakle k njoj: 

O Marijo, prerazcviljena Majko, kraljice mu- 
čenika! Klanjam se za mene umrlomu Odkupi- 
telju svomu u tvojem naručju. Gledajući gorku 
bol, koja je pod križem dušu tvoju obuzela, tu- 
gujem i naričem a tobom. Molim te radi smrti, 
kojom je kao žrtva umro Božanski Sin tvoj, 
* primi me kao ubogo svoje diete i mojoj razka- 
janoj duši daj, da nađe utočište u tvom srđcu. 
Amen, 

ČETRNAESTA POSTAJA 
Isusa polažu u grob 

Klanjamo ti se, Kriste i blagosivamo te. 
Jer si po svojem svetom križu odkupio 
sviet. 

Pobožni Josip Arimatejac i Nikodem 
izkazaše Spasitelju posljednju počast, po- 



loživši mu sveto tielo u novu grobnicu, u 
kojoj ne bijaše još nitko pokopan. Nu tie- 
lo Isusovo nije ostalo u grobu; domalo je 
ustalo slavno iz groba i združilo se opet s 
dušom. I tebe će jednom položiti u grob. 
Gledaj, da ti tielo bude izmučeno trudom 
i naporom dobrih djela, da tako ustane 
slavno na život vječni. 


Pomolimo se. Isuse, početniče ži- 
vota, daj, da na tvom grobu oživim novim 
životom, i da obumrvši posvema griehu, 
s tobom jednoć uzkrsnem na život vječni. 
Amen. 

Otče naš — Zdravo Marijo — Slava 
Otcu. 

Smiluj nam se Gospodine! — Smiluj 
nam se! 

Kada dođu smrtni čaši, ' 

Kriste Bože, nek me spasi 
Majke tvoje zagovor. 

Kad mi zemlja tielo primi. 

Dušu onda uzmi ti mi 
U nebeski blažen dvor. 

Promatraj ovdje žalost i naricanje sv. Ivana, 
sv. Magdalene i drugih vjernih duša, kad su Isu- 
sa u grob zatvorili! Ali više od svega drugoga 
uzmi si k srdcu bol njegove presvete Majke, kad 
je vidjela, da je lišena ljubljenoga Sina. Šrdce 
bi ti se moralo stidom napuniti, ako nisi tiekom 
ovoga svetoga, križnoga puta nikakova znaka 
pobožnosti pokazao, ako ti se nije kod tolike 
muke i boli u srdcu nikakova bol pojavila. Kao 
dokaz svoga poštovanja i sažaljenja poljubi u 
duhu kamen na svetom grobu, položi unutra 
srdce svoje i reci Isusu, koji počiva u smrtnom 
snu: 

Premilostivi Isuse, koji si meni za ljubav htio 
proći tako tegoban put, klanjam ti se u ovom 
grobu. Ah, Sadi Isuse u srdce moje, da uzmog- 
nem s tobom sjedinjen ustati na nov život i uz 
tvoju milost sretno umrieti. Uđieli mi po zaslu- 
gama gorke svoje muke, koju sam sada razma- 
trao, da mi na času smrti zadnja hrana bude 
presveti oltarski sakramenat; zadnje moje rieči: 
Isus, Marija i Josip; zadnji uzdah da mi bude 
združen s onim, kojim si ti na križu izpustio 
duh svoj za mene; da uzmognem živom vjerom 
nepokolebljivim ufanjem i žarkom ljubavi s to- 
bom i radi tebe umrieti, te se s tobom na vieke 
veseliti. Amen. 


ZAVRŠNA MOLITVA 

Klečeći pred velikim oltarom 

Predobri Isuse! Zahvaljujem ti na mi- 
losti, koju si mi udielio pri ovoj pobožno- 
sti. Primi ovu moju bogoljubnost na slavu 
muke svoje, na zadovoljštinu za griehe 
moje, na utjehu i pomoć dušama u čisti- 
iištu! O ne daj, Isuse, da neizmjerna vried- 
nost presvete Krvi tvoje bude za me iz- 
gubljena, nego mi udieli milost svoju i 
uvedi me iza ovoga života u vječnu radost. 
Amen. 

Hvaljen budi Isus Krist, razpeti naš 
Odkupitelj, i njegova pod križem žalostna 
Majka Marija! 

Pet Otčenaša na čast pet rana Isusovih 
i jedan Otčenaš na nakanu Sv. Otca Pape . 

Nebeski Otče, vječni Bože! Sjedinjujem se s 
onom ljubavi, s kojom si ti meni, nevoljnom 
grješniku poklonio jeđinorođenoga Sina svoga 
Isusa Krista i s kojom je on po svojoj gorkoj 
muci i smrti meni pribavio spasenje. Prikazujem 
ti ovaj križni p\it. što sam ga uz tvoju milost 

prošao; neka ti bude ta pobožnost za previšnju 
slavu, i zahvalu za milosti meni i drugima po- 
đieljene, na odpuštenje svih grieha eieloga svie- 
ta, na utjehu i pomoć duša u čistilištu, osobito 
onih, za koje sam na početku molio. 

O milosrdni Otče! Pogledaj na lice Krista 
Sina svojega, usliši glas krvi njegove, te budi 
milostiv i milosrdan meni, nevoljnom grješniku. 
Amen. 

Hvaljen budi Isus Krist razpeti Odkupitelj i 
njegova razcviljena Majka Marija! 

Pasti! Ako se sveti križni put stavršuje 
pred izloženim Presvetim Sakramentom, to 
se završuje ovako: 

Divnoj dakle Tajni ovoj 
Klanjamo se smjerno mi, 

Stari zakon žrtvi novoj 
Nek se sada ukloni, 

Vjera duši čovjekovoj 
Nek spoznanje dopuni. 

Bogu Otcu, Bogu Sinu 
Hvala s pjesmom radostnom, 

Slavimo im veličinu, 

Častimo ih dušom svom, 

K Duhu Svetom nek se vinu 
Glasi s dikom jednakom. Amen. 


Pomolimo se. Bože, koji si nam u 
divnom Sakramentu ostavio uspomenu 
muke svoje, podaj nam, molimo, tako ča- 
stiti sveta otajstva Tiela i Krvi tvoje, da 
vazda osjećamo u sebi plod odkupljenja 
tvojega. Koji živiš i kraljuješ u vieke vie- 
kova. 

Puk. Amen. 


Sveć. Kruh s neba dao si njima. 
Puk. Koji svaku slast u sebi ima. 

LITANIJE 

O MUCI I SMRTI ISUSOVOJ 

2a privatnu uporabu 

Gospodine, smiluj se! 

Kriste, smiluj se! 

Gospodine, smiluj se! 

Kriste, čuj nas! 

Kriste, usliši nas! 

Otče, nebeski Bože! 

Sine, Odkupitelju svieta, Bože! 

Duše Sveti, Bože! 

Sveto Trojstvo, jedan Bože! 

Isuse, za trideset srebrnjaka pro- 
dani, 

Isuse, u vrtu do smrti ožalošćeni, 

Isuse, u molitvi krvavim znojem 
obliveni, 

Isuse, od Jude himbenim cjelovom 
izdani, 

smiluj se nama! 


Isuse, konopcima kao razbojnik sve- 
zani, 

Isuse, na sud Anin i Kajfin potezani, 
Isuse, od sluge težkom zaušnicom 
udareni, 

Isuse, od Kajfe bogopsovkom okriv- 
ljeni, 

Isuse, u svoj nebeski obraz poplju- 
vani, 

Isuse, pokrivenim obrazom i zaušni- 
cama napastovani, 

Isuse, od Petra tri puta zatajeni, 
Isuse, od Heroda kao lud u bieloj 
sviti poniženi, 

Isuse, Pilatu kao zločinac predani, 
Isuse, gorim od Barabe ubojice pro- 
cienjeni, 

Isuse, preljutim bičevima raztrgani, 
Isuse, za pogrdu crvenom haljinom 
zaođjeveni, 

Isuse, trajem nemilostivo okrunjeni, 
Isuse, od pete do vrh glave jednom 
ranom učinjeni, 

Isuse, na pogrdnu smrt nepravedno 
osuđeni, 

Isuse, pod pretežkim križem satr- 
veni, 

Isuse, kao umiljato janje na krvavu 
žrtvu povedeni, 

Isuse, čavlima na križ pribijeni, 
Isuse, među dva razbojnika na križu 
uzdignuti, 

Isuse, na križu porugani i opsovani, 
Isuse, žučju i octom napojeni, 

Isuse, za ljubav našu na križu umrli, 
Isuse, poslije smrti sulicom u prsa 
ranjeni, 

Isuse, s križa u krilo žalostne maj- 
ke položeni, 

Isuse, od žalostne majke groznim su- 
zama oplakani, 

Isuse, u novi grob ukopani, 

Milostiv budi, oprosti nam, Isuse! 
Milostiv budi, usliši nas, Isuse! 

Od svakoga zla, 

Od svakoga grieha, 

Od nagle i nepripravne smrti, 

Od smrti vječne, 

Za pregorku muku i smrt svoju, 

Za pet presvetih rana svojih, 

Za boli prežalostne Majke svoje, 

oslobodi nas Isuse! smiluj se nama! 


Mi griešnici, 

Da se dostojiš vazdašnje živo spo- 
minjanje muke i smrti svoje u na- 
šem srdcu probuditi, 

Da se dostojiš pravu pokoru i sret- 
nu smrt milostivo nam udieliti. 

Da se dostojiš u svojoj svetoj milo- 
sti nas uzdržati, 

Da se dostojiš svim vjernim mrtvima 
pokoj vječni darovati, 

Jaganjče Božji, koji uzimaš griehe svieta, 
oprosti nam, Isuse. 

Jaganjče Božji, koji uzimaš griehe svieta, 
usliši nas, Isuse. 

Jaganjče Božji, koji uzimaš griehe svieta, 
smiluj nam se, Isuse. 

Kriste, čuj nas. 

Kriste, usliši nas. 

Gopođine, smiluj se. 

Kriste, smiluj se. 

Gospodine, smiluj se. 

Otče naš. Zdravo Marijo. 

Klanjamo ti se, Kriste, i blagosivamo te. 

Jer si po svojem svetom križu odkupio 
sviet. 

Gospodine, usliši molitvu moju.' 

I vapaj moj k tebi da dođe. 

molimo Te, usliši nas! 



POMOLIMO SE 

Gospodine Isuse Kriste, Odkupitelju 
svieta, koji si krv svoju prolio za odpu- 
štenje grieha, tebe ponizno molimo za onu 
pregorku muku, koju si za nas ha križu 
umirući podnio: smiluj se nama i prinesi 
za nas Otcu nebeskomu neproeienjeno do- 
stojanstvo muke i smrti svoje, da sretno 
preminemo iz ovoga svieta, i odkupljenja 
tvojega dionici postanemo na vieke. Koji 
s Otcem i Duhom Svetim živiš i kraljuješ 
u vieke vjekova. Amen. 

Moli za nas, sveta Bogorodice. 

Sada i na čas smrti naše. 

POMOLIMO SE 

Neka moli za nas, prosimo, Gospodine, 
sada i na čas smrti naše pred dobrotom 
tvojom Blažena Djevica Marija, majka 
tvoja, koje presvetu dušu mač boli prođe 
u vrieme muke i smrti tvoje. Koji živiš i 
kraljuješ u vieke vjekova. Amen. 

Dušo Kristova, posveti me! 

Tielo Kristovo, spasi me! 

Krvi Kristova, napoj me! 

Vodo iz prsi Kristovih, operi me! 


Muko Kristova, pokriepi me! 

0 dobri Isuse, usliši me! 

Među rane svoje sakrij me! 

Ne dopusti mi, da se ođielim od tebe! 

Od neprijatelja zlobnoga brani me! 

Na čas smrti moje zovni me! 

1 zapoviedi mi, da dođem k tebi! 

Da te sa svetima tvojim hvalim! 

U vieke vjekova. Amen. 

Oprošten ja: 1. 300 dana svaki put; 2. 7 godina 
jedanput na onaj dan, kad se moli poslije svete 
pričesti; 3. Podpuno oproštenje jedanput na mje- 
sec koji god dan, ako se moli svaki dan. Uvjeti: 
sveta ispovieđ, sveta pričest, pohod koje crkve 
i molitva na nakanu Svetoga Otca Pape. 

Uvjet moliti na nakanu Sv. Otca Pape izpu- 
njuje se, ako se izmoli jedanput Otče naš, Zdra- 
vo Marijo i Slava Otcu, a može se mjesto toga 
izmoliti i druga koja molitva na tu nakanu. 
(Pio XI., 20. IX. 1933.). 

I. 

1. O Isuse, ja spoznajem. 

Da sam Tebi zgriešio, 

Težkim griehom jadnik, 

Tvoju ljubav sam izgubio! 

2. S Judom sam i Kajfom Tebi 
Svjedočio, sudio, 

Te s Herodom i Pilatom 
Tebi smrt dosudio. 

3. Izdjelao križ sam Tebi, 
Oštru krunu spleo Ti, 

Bičem sam Te bičevao, 
Drznuh Te se probosti! 

4. Ja sam uzrok Tvojoj smrti, 
Da se lila sveta Krv, 

Dionik sam razpinjanja, 

0 ja jadni zemski crv! 

5 O Isuse, ja se kajem; 
Griešnom meni milost daj, 
Da Ti služim sve do smrti 

1 da stečem vječni raj! 


1. Narode moj židovski, među svim od- i- 

brani, r 

I od Otca mojega na službu izbrani! f 

2. Narode moj, reci Mi, a na čudo sebi: 

Kakvu li sam nepravdu učinio Tebi? 

3. Izvedoh te iz robstva, težka misirskoga, 

A ti kruto sveza Me, kao roba svoga! 


54 


4. Kroz to more Crveno vodah te po 
suhom, 

Faraona utopih u valovlju morskom. 

5. A ti mene kroz more smrtnih goniš 
jada. 

U krvi Me vlastitoj utopit si rada. 

6. Četrdeset punih ljet’ u pustinji hranu 
Đavo sam ti obilnu, anđeosku manu. 

7. I čudesa stvaro sam med’ tobom živući, 
Bolestne ozdravljujuć, mrtve podižući. 

8. A za sve to, puče moj, tako Me obruži, 
K drvu križnom pribi Me, žednom octa 
pruži. 


55 







